بروہمادینہو ڈیم تباہ کاری

بروہمادینہو بند تباہ کاری کا سانحہ 25 جنوری 2019ء کو پیش آیا، جب ایک کان کنی سے حاصل ہونے والی معدنیات کا ذخیرہ کرنے والا بند (ڈیم)، بروہمادینہو، میناس گیرائس، برازیل میں تباہ کُن انداز میں ڈھے گیا۔ ڈیم کی ملکیت والی کے پاس تھی۔ یہ وہی کمپنی ہے جس کا نام 2015ء میں وقوع پزیر ہونے والے بینتو روڈریگوئز ڈیم تباہ کاری کے سانحے میں بھی آتا ہے۔ بیراجیم ششم ڈیم نے کیچڑ کے ریلوں کی یلغار کی، جس کی زد میں شہر کے نزدیک واقع دیہات کے مکانات آگئے۔

تباہ کاری 
تباہ کاری کا واقعہ دوپہر کے کھانے کے وقت پیش آیا اور کیچڑ کا ریلا کان کے انتظامی علاقے سے ٹکرایا۔ اس وقت ملازمین کھانا کھا رہے تھے۔ 26 جنوری 2019ءء تک کے اعداد و شمار کے مطابق 40 ہلاکتیں ہوئیں اور 300 افراد لاپتا ہیں؛ جن میں 200 محنت کش ہیں، جبکہ 100 افراد کا تعلّق قریبی دیہاتوں اور عمارتوں سے ہے۔

انہوتیم انسٹی ٹیوٹ – جو دنیا کا سب سے بڑا کھلا عجائب گھر ہے اور بروہمادینہو میں واقع ہے – کو احتیاطی طور پر خالی کرا لیا گیا۔

معائنہ اور جرمانے 
ریاست میناس گیرائس میں کان کنی کے عمل کا معائنہ کرنے والے محکمے کی حالت یہ ہے کہ کہ نومبر 2015 میں ماریانا میں تباہی کے وقت آئندہ دو سال کے دوران میں 40 فیصد سرکاری ملازمین کی ریٹائرمنٹ کا خطرہ تھا۔ بروہما دینہو میں ڈیم کی تباہ کاری کا سانحہ ماریانا میں پیش آنے والے سانحے کے تین سال بعد پیش آیا۔ بروہما دینہو میں ڈیم ٹوٹنے کے ایک یوم بعد اِباما نے ویل کمپنی ہر 2 کروڑ 50 لاکھ برازیلی ریئل کا جرمانہ عائد کیا، جس کی وجہ سانحے کی شدّت تھی۔

ماہرین کہتے ہیں کہ برازیل میں ریگولیٹری نظام ناکارہ ہے اور ریگولیشن میں متعدّد خلا پائے جاتے ہیں، جس کی وجہ سے مجرم سزا سے بچ جاتے ہیں۔ ماریانا میں تباہ کاری کے تین سال بعد جو کمپنیاں ماحولیاتی سانحات میں ملؤّث رہی ہیں، وہ جرمانے کی شکل میں 7 کروڑ 85 لاکھ برازیلی ریئل کا صرف 3.4 فیصد ادا کرتی ہیں۔

بحالی 
صدر برازیل، جائیر بولسونارو نے سانحے کے ردِّ عمل میں تین وزیروں کو امدادی سرگرمیوں کی نگرانی کے لیے بھیجا ہے۔ میناس گیرائس کے گورنر، رومیو زیما نے متاثرین کی بحالی کے لیے ایک ٹاسک فورس کے قیام کا اعلان کیا، جس میں درجنوں فائر فائٹروں کو بروہما دینہو بھیجا گیا۔

دوبارہ تباہی کے خطرات 
27 جنوری 2019ء کو بحالی کے آپریشن مختصر عرصے کے لیے معطّل کر دیے گئے، کیونکہ قریبی ڈیم کے زمیں بوس ہونے کے خطرات کے باعث قصبے کو خالی کرا لیا گیا۔

حوالہ جات 

برازیل میں 2019ء
برازیل میں 2019ء کی آفات
جنوبی امریکا میں جنوری 2019ء کے واقعات
صفحات مع گراف
فلم شدہ حادثاتی اموات
میناس گرائس میں بند
Short description is different from Wikidata